Z A P I S N I K
20. sjednice Vijeća Mjesnog odbora „Petar Zrinski“ održane 17. siječnja 2023. godine u prostorijama Mjesnog odbora “Petar Zrinski“, Primorska 32, s početkom u 18,00 sati
NAZOČNI ČLANOVI VIJEĆA:
Igor Javorović, Lucija Kerečin, Luka Kerečin, Elizabeta Kobeščak, Krešimir Turkalj, Ivana Živčić
NENAZOČNI ČLANOVI VIJEĆA: Tena Miličević
Predsjedava Ivana Živčić, predsjednica Vijeća
         Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.
       Vijeće prihvaća tekst Zapisnika 19. sjednice Vijeća, održane 13. prosinca 2022. godine, bez izmjena.
Na prijedlog predsjednice Vijeće jednoglasno utvrđuje dnevni red:

                                                      DNEVNI RED
1. Popravak nogostupa i kolnika, donošenje zaključka
2. Postavljanje 3 fleksibilna prometna stupića na pješačkom prijelazu na križanju Krajiške     ulice i Ilice, donošenje zaključka
3. Pitanja, prijedlozi i obavijesti

Ad 1. Popravak nogostupa i kolnika
Članovima Vijeća  je materijal dostavljen uz poziv za sjednicu.
       Članica vijeća gđa. Kobeščak je upozorila na kontinuirani problem uništavanja kocka na parkirališnim mjestima u Prilazu Gjure Deželića koji trebaju stalne popravke te je predložila da se Vijeće obrati dopisom Gradskom zavodu za zaštitu spomenika kulture i prirode o potrebi zamjene kockica s asfaltom na parkirališnim mjestima u Prilaz Gjure Deželića.
 Nakon rasprave, Vijeće jednoglasno donosi sljedeći
ZAKLJUČAK

o potrebi sanacije nogostupa i kolnika na području Mjesnog odbora „Petar Zrinski“

1..     Vijeće Mjesnog odbora „Petar Zrinski“ obilaskom terena uočilo je potrebu sanacije
          kolnika i nogostupa na području Mjesnog odbora“ Petar Zrinski“.

2.      Vijeće Mjesnog odbora „Petar Zrinski“ zaključilo je da je potrebno sanirati kolnik i 
          nogostup na slijedećim lokacijama;

         a) sanacija nogostupa – Prilaz Gjure Deželića od kbr. 69 do kbr. 75
         b) sanacija 2 parkirališna mjesta od kocaka – Prilaz Gjure Deželića kod kbr. 69
         c) sanacija nogostupa – Prilaz Gjure Deželića kod kbr. 41
         d) sanacija 2 parkirališna mjesta od kocaka – Prilaz Gjure Deželića kod kbr. 41
         e) sanacija nogostupa – Krajiška ulica kod kbr. 27
         f) sanacija nogostupa i kolnika – Krajiška ulica kod kbr. 9
         g) sanacija ulegnuća kolnika – Kordunska kod kbr. 13
         h) sanacija nogostupa – Kordunska kod kbr. 15
         i) sanacija ulegnuća nogostupa – Trg Vladka Mačeka kod kbr. 4

3.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.

Ad 2. Postavljanje 3 fleksibilna prometna stupića na pješačkom prijelazu na križanju Krajiške ulice i Ilice
Članovima vijeća je materijal dostavljen uz poziv za sjednicu.
Nakon rasprave, Vijeće jednoglasno donosi:


                                                              ZAKLJUČAK

o potrebi vraćanja 3 fleksibilna stupića na pješačkom prijelazu na križanju Krajiške ulice i Ilice


1.  Vijeće Mjesnog odbora „Petar Zrinski“ zaključilo je da je potrebno vratiti 3 fleksibilna 
     stupića na pješačkom prijelazu na križanju Krajiške ulice i Ilice.

2.    Ovaj će zaključak biti dostavljen Vijeću Gradske četvrti Donji grad na daljnje postupanje. 
   
Ad 3. Pitanja i prijedlozi
Po ovoj točci nije bilo rasprave.

Sjednica je završila  u 18:30 h
Zapisnik sastavila: Ivana Živčić
KLASA: 024-08/23-003/126

Zagreb, 17. siječnja 2023.

